**DualDisc** on kaksipuolinen tallennusvälineenä käytettävä optinen levy, jonka toisella puolella on CD-ääniraitoja ja toisella DVD. DualDiscin oli tarkoitus jossain määrin korvata tavalliset CD:t, mutta yritys kuitenkin epäonnistui. Sen suurimpana kilpailijana pidetään Super Audio CD -levyä.

Yleistä
-------

DualDisc on kaksipuolinen optinen levy, jonka kehittivät yhdessä EMI Music, Universal Music Group, Sony/BMG Music Entertainment, Warner Music Group sekä 5.1 Entertainment Group ja josta huolehtii nykyään Recording Industry Association of America (RIAA). Se sisältää CD-levyn tyyppisen kerroksen, mutta ei käytä Red Book CD Specifications -määritelmiä. Toisella puolella on standardi DVD-kerros, joten levy muistuttaa melkein DVD Plus -levyä, jonka kehitti ja patentoi Euroopassa Dieter Dierks.

DualDisc ilmestyi ensimmäiseksi Yhdysvalloissa maaliskuussa 2004 edellä mainittujen musiikkialan vaikuttajien markkinointikokeiluna. 13 nimikettä sisältänyttä testiä pidettiin onnistuneena, sillä 82 % osallistujista piti käyttökokemusta hyvänä tai erinomaisena. Lisäksi 90 % vastasi suosittelevansa DualDisc-levyjä ystävilleen. DualDisc julkaistiin vuotta myöhemmin helmikuussa 2005 Yhdysvalloissa, ja saman vuoden loppuun mennessä niitä oli myyty yli 2 miljoonaa lähes 200 eri nimikkeellä.

Rakenne
-------

Miten DualDisc rakentuu
DualDisc perustuu kaksipuoliseen DVD-teknologiaan, kuten DVD-10, DVD-14 ja DVD-18 sillä erotuksella, että levyn toisella puolella on DVD-kerroksen sijasta CD. Kiekko valmistetaan juottamalla standardi 0,6 mm:n paksuinen, 4,7 gigatavun DVD 0,9 mm:n paksuiseen 60 minuutin tai 525 megatavun CD-kerrokseen. Tällä saavutetaan 1,5 mm kokonaispaksuinen hybridilevy. Haasteena suunnittelijoille oli saavuttaa tarpeeksi ohut levy, joka mahtuisi standardisoittimeen, mutta jonka CD-puoli ei olisi liian ohut, jotta sitä lukeva lasersäde pystyisi lukemaan levyä. DVD Plus -levyssä suuri kokonaispaksuus aiheutti ongelmia, kun taas DualDisc-levyllä ongelmallinen on ohennettu CD-kerros. Red Book -määritelmien vastainen alle 1,1 mm paksu kerros voi aiheuttaa CD-soittimessa palloaberraatioilmiön, jolloin palautuva säde sumentuu. Tätä korjattiin tekemällä CD-puolen biteistä standardia suurikokoisempia, mikä helpottaa lukemista. Toisaalta tämä vähensi ensimmäisissä versioissa levyn maksipituuden 74 minuutista 60 minuuttiin, mikä näyttää korjaantuneen nykyisissä versiossa.

### Valmistajien reagointi

Epästandardista koosta ja ominaisuuksista johtuen osa elektroniikan valmistajista, kuten Lexicon, Marantz, Mark Levinson,, Onkyo, Panasonic, Pioneer, ja Sony (sekä Computer Entertainment ja Electronics divisions) ovat julkaisseet tiedotteita, joissa kuluttajia varoitetaan DualDisc-levyjen soittamisesta mahdollisesti aiheutuvista ongelmista.

### Patenttiongelmat

DVD Plus -spesifikaation kehittäjän Dieter Dierksin mukaan DualDisc on eurooppalaisten patenttien vastainen. Tämä viivytti Euroopan-julkistusta loppuvuoteen 2005, jolloin ensimmäisenä brittiartistina DualDisc-levyn julkaisi Sony BMG:n Will Young.

### Testijulkaisu

Alla ovat ensimmäiset testimarkkinoinnissa olleet DualDisc-nimikkeet, joista osaa ei ole enää saatavilla.

* 3 Doors Down *Away from the Sun*
* AC/DC *Back In Black*
* Audioslaven *Audioslave*
* Barenaked Ladies *Everything to Everyone*
* David Bowie *Reality*
* Dave Brubeck *Time Out* (vedettiin myynnistä lisenssiongelmien takia)
* Donald Fagen *The Nightfly*
* The Donnas *Gold Medal* (vedettiin myynnistä, koska masteroinnissa tapahtui virhe, joka johti yhden raidan katoamiseen albumilta soitettaessa)
* Good Charlotte *The Young and the Hopeless*
* Linkin Park *Reanimation*
* P.O.D. *Payable on Death*
* R.E.M. *Automatic for the People*
* Andrew W.K. *The Wolf*

Triviaa
-------

* Suomen ensimmäisen DualDisc-levyn julkaisi Eppu Normaali Ei sankariainesta (Dual Disc) lokakuu, 2004

Lähteet
-------

* *Surroundablog*, August 26, 2004
* *The Online Reporter*, Issue 446, May 28-June 3, 2005
* *Billboard*, 2005-05-19
* *International Herald Tribune*, 2005-03-21
* *USA Today*, 2005-04-25
* *Columbia ISA DualDisc Guide*
* *High Fidelity Review*, 2004-11-02
* *RedBook CD Audio specifications*, November, 1991 (pp. 3)
* *European Patent Office*

### Viitteet

1. ↑  Alex Vegia, *Music industry banks on DualDisc*, Associated Press, August 26, 2004.
2. ↑  *DualDisc Guide (Arkistoitu – Internet Archive)*, accessed August 13, 2005.
3. ↑  *DualDiscs Getting Popular (Arkistoitu – Internet Archive)*, The Online Reporter Issue 446, May 28, 2005.
4. ↑  *Statement Regarding the "DualDisc" Format (Arkistoitu – Internet Archive)*, Lexicon, December 23, 2004.
5. ↑  *Important Notice About Dual Disc*, Marantz, April 5, 2005.
6. ↑  *Statement Regarding the "DualDisc" Format (Arkistoitu – Internet Archive)*, Mark Levinson Madrigal Audo Laboratories, December 23, 2004.
7. ↑  *Onkyo "DualDisc" Question (Arkistoitu – Internet Archive)*, Onkyo, accessed August 13, 2005.
8. ↑  *DualDisk (Arkistoitu – Internet Archive)*, Panasonic, accessed August 13, 2005.
9. ↑  *Important Notice About "DualDisc" To Prevent Product Damage*, Pioneer Electronics, accessed August 13, 2005.
10. ↑  *Consumer Alerts - DualDisc*, Sony Computer Entertainment America, March 31, 2005.
11. ↑  Brian Moura, *Sony Electronics Issues Warning About Dual Disc Compatibility With Sony Disc Players (Arkistoitu – Internet Archive)*, High Fidelity Review, November 4, 2004.
12. ↑  Stuart M. Robinson, *DualDisc The Hybrid CD/DVD Disc - The DVD Plus Saga... (Part Two) (Arkistoitu – Internet Archive)*, High Fidelity Review, November 2, 2004.
13. ↑  Dieter Dierks patent search from the European Patent Organisation

Aiheesta muualla
----------------

* Official DVDplus Website
* DVDplus Licensees
* Official Website (Arkistoitu – Internet Archive)
* DualDisc licensing (Arkistoitu – Internet Archive)
* "DVD Forum Approves DualDisc" (Arkistoitu – Internet Archive), a 14 June 2004 Gizmodo entry
* The Music Goes on Side A and the Flip Side Is a DVD
* DualDisc rollout challenged by Euro patent holder
* Onkyo USA statement about compatibility (Arkistoitu – Internet Archive)
* Pioneer Electronics statement about compatibility
* Panasonic statement about compatibility (Arkistoitu – Internet Archive)
* Marantz statement about compatibility
* Sony Electronics FAQ with statements about compatibility (Arkistoitu – Internet Archive)